Systkinin Anna og Lárus Sigfúsbörn , frá Stóru-Hvalsá í Strandasýslu , jafna í dag aldursmet systkinanna Margrétar og Filippusar Hannesarbarna frá Núpsstað sem urðu samtals 206 ára og 19 daga . Lárus Sigfússon , fyrrverandi ráðherrabílstjóri , fæddist 5. febrúar 1915 og er því 104 ára . Hann er elstur núlifandi karla á Íslandi og næstelstur allra Íslendinga . Anna , systir hans og fyrrverandi grænmetisbóndi , fæddist 12. júní 1918 og er því 101 árs . Næstelstu núlifandi systkinin eru Hildur Solveig Pálsdóttir og Jóninna Margrét Pálsdóttur , samanlagt 202 ára . Þær eru ættaðar úr Stykkishólmi en búsettar í Reykjavík . Móðir þeirra varð 101 árs , samkvæmt upplýsingum Jónasar Ragnarssonar ritstjóra . Uppfært : Ábending barst um að þau Margrét og Filippus Hannesarbörn hefðu samanlagt orðið 207 ára og 196 daga og því væri fréttin röng . Hér er hins vegar verið að fjalla um jöfnun mets á samanlögðum aldri systkina , sem bæði eru á lífi .